
A fiatal férfiak szegmens élelmiszer vásárlási szokásainak vizsgálata



A fogyasztói magatartás vizsgálatának központjában maga az ember áll. A potenciális vásárló, kinek figyelméért, s nem utolsó sorban pénzéért gyártók sora küzd meg egymással. Azonban mi hat elsöprő erővel a potenciális fogyasztóra? Mi az, ami miatt azt a terméket veszi meg, melyet „meg kell vennie”? S legfőképpen ugyan az érvényes nőre és férfira, fiatalra és idősre egyaránt?
Magyarországon 4.789.565 férfi él. Dolgozatomban közülük is a 18-25 év közötti korosztály élelmiszervásárlási szokásait vizsgálom meg közelebbről. A vásárlás döntési folyamata alapján veszem sorra, mikor, mi alapján és hogyan dönt a férfi. Kutatásom során szeretnék kitérni arra is, hogy a fiatal férfiak, a probléma felismerését követően azonnali problémamegoldást választanak-e, az alternatívák értékelésekor kompenzációs vagy nem kompenzációs döntési szabályok szerint viselkednek, illetve a választás során milyen impulzusokat fogadnak be, mi miatt döntenek a végsőként kiválasztott termék mellett. Végül pedig, eredményül kapjuk, arányaiban milyen típusúnak mondhatjuk a 18-25 év közötti férfiak vásárlói döntését.
2011-ben már végeztem egy kutatást a témában. Az akkori eredményeket most egy újabb kutatással szeretném alátámasztani, valamint, hogy hitelesen tudjak állításokat tenni a fiatal férfiak élelmiszer vásárlási szokásairól, a kutatásba bevonom a 18-25 év közötti nőket is.
Számomra azért érdekes ez a téma, mert ha felteszem azt a kérdést egy férfinek: „Hogyan zajlik számodra egy vásárlás?”, megvonja vállát és azt mondja: „Egyszerűen! Elmegyek a boltba, és megveszem, ami kell.”. Dolgozatom során szeretnék fényt deríteni arra, mégis mi rejtőzhet e mondat mögött. Milyen az a folyamat melyen nem csak mi nők, de a férfiak is átesnek, csupán a tudtuk nélkül. Vagy talán rájuk tényleg más szabályok vonatkoznak?...



